Полтергајст: Куќен дух

Полтергајст: Куќен дух () — американски натприроден филм на ужасите од 2015 г., режиран од Гил Кенан, по сценарио на Дејвид Линдзи-Ебер, и произведен од Сем Рејми, Роб Таперт и Рој Ли. Тоа е преработка на филмот „Полтергајст“ од 1982 г. и е вкупно четвртиот дел од франшизата „Полтергајст“. Главните улоги во филмот ги толкуваат Сем Роквел, Розмари Девит, Џаред Харис и Џејн Адамс, а следи семејство што пристигнува во нивниот нов дом и почнува да доживува паранормални појави.

Премиерата на филмот во САД била на 22 мај 2015 г., а во Македонија на 21 мај истата година.

 Содржина 
Невработениот Ерик Боуен се сели со сопругата Ејми и нивните деца Кендра, Грифин и Медисон во куќа во предградието. Наскоро во куќата се случуваат чудни настани и кога Ерик и Ејми одат на вечера, дознаваат дека куќата била изградена на стари гробишта, но телата биле преместени на други гробишта. Во меѓувреме Кендра, Грифин и Медисон се прогонувани од духови и малото девојче исчезнува. Ерик и Ејми не одат во полиција бидејќи нема изводливо објаснување за тоа што се случило, но Ејми оди во Одделот за истражување паранормални појави на универзитетот. Екипата оди во куќата и нивниот водач д-р Брук Пауел го повикува специјалистот Кариган Берк. Ќе можат ли да ја спасат Медисон?

 Улоги 

|-
|Сем Роквел
|Ерик Боуен
|-
|Розмари Девит
|Ејми Боуен
|-
|Саксон Шарбино
|Кендра Боуен
|-
|Кајл Катлет
|Грифин „Гриф“ Боуен
|-
|Кенеди Клементс
|Медисон „Меди“ Боуен
|-
|Џаред Харис
|Кариган Берк
|-
|Џејн Адамс
|д-р Брук Пауел
|-
|Николас Браун
|Бојд
|-
|Сузан Хејворд
|Софи
|-
|Сома Бхатија
|Лорен
|-
|Карен Ивани
|г-ца Столер
|}

 Наводи 

 Надворешни врски 



__СОСОДРЖИНА__
__ИНДЕКС__

Категорија:Филмови од 2015 година
Категорија:Американски филмови
Категорија:Филмови на англиски јазик
Категорија:Американски хорор-филмови